PUNANE JASPIS on üks Jaspiste liikidest, millele on iseloomulikuks värviks tumepunane toon, mille seest võivad läbi joosta ka valged-mustad jooned. Punase Jaspise punane toon tuleneb sellest, et selle Jaspise koostises on rauda. Punast Jaspist leidub peamiselt Lõuna-Aafrikas, Prantsusmaal, Indias ja Saksamaal. Punase Jaspise kõige suuremaks jõuks on energia ja elujõu andmine. Indiaanlased uskusid, et Punane Jaspis on Maa veri ja jõud ning nad hakkasid seda kristalli tervise tugevdamise jaoks kasutama. Iidsetel aegadel vanad kreeklased, egiptlased, araablased ja teised ühiskonnad kasutasid Punast Jaspist kaitsetalismanina halbade sõnade ja musta maagia eest.
#000000
Punane Jaspis on kristall, mis suudab inimest tugevamaks ja vastupidavamaks muuta. Kristall, mis suurendab järk-järgult jõudu ja on väga kasulik neile, kelle töös on vaja väga palju füüsilist jõudu rakendada, olla pidevalt liikvel ning töö on jalgadele või kätele kurnav. See kristall sobib ka neile, kellel on väga pikad tööpäevad. Punane Jaspis ei lase vaimsel ja füüsilisel tasandil inimesel nõrgaks muutuda ja sellepärast on seda väga kasulik sellise töö ajal kanda.
#000001
Punane Jaspis on kristall, mis suudab ebaõnne-energia vabaks päästa inimese Auraväljast, kes seda kristalli endaga kaasas kannab või kodust (majast, ruumist jne), kus seda kristalli parasjagu hoitakse. Punane Jaspis vabastab ebaõnne-energia ja seda tegelikult igal tasandil. Kui sa tunned, et sinu elus on teatud teemal pidevalt ebaõnne, siis kindlasti tasub Punast Jaspist enda ellu tuua.
#000003
- Punane Jaspis aitab lastel suurendada kohusetunnet ja aitab mõista, et vanemate soove tuleb kuulda võtta. Samas on see ka kristall, mida ma soovitan lapsel koolis kaasas kanda, kuna see kaitseb teda teiste laste negatiivsuse ja kriitika ning ebapopulaarsuse tekke eest. Tegemist on õigluse kristalliga, mis aitab välja pääseda olukordadest, kuhu ta on lõksu jäänud, kus teda koheldakse halvasti ning kus tema vastu ollakse ebaõiglane. Punane Jaspis kaitseb last ohtude eest ja on kiusamise vastase toimega. See suurendab lapse Auravälja kaitsevõimet, aidates eemale hoida neid inimesi lapsest, kes võivad talle sõnade või tegudega liiga teha ja kes teda väga halvasti mõjutavad. Punast Jaspist tuleks kanda ehtena senikaua kuni probleem, side või manipuleerimine kestab. Kui see kristall on oma töö ära teinud ja olete suutnud olukorra kontrolli alla saada, siis on õige aeg Punase Jaspise kandmine lõpetada. Kristallide seas on see kõige tugevam kristall kiusamisele vastu astumiseks. Punane Jaspis julgustab olema mina ise, enda eest seisma ja see kaitseb emotsionaalset ning vaimset keha kiusamisest tekkivate haavade eest.
#000005
Soovitan Punast Jaspist kinkida neile, kellele sa soovid anda tervist ja elujõudu!
#000006
Punane Jaspis suurendab 6. kuupäeval sündinud inimese sees olevat elujõudu ja positiivsust, kaitstes teda teiste inimeste poolt tekitatud murepilvede eest. See on kristall, mis aitab rohkem riske võtta ja edukas olla, aidates enda mugavustsoonist välja tulla siis, kui seda on vaja teha ja kui see on kasulik. Punane Jaspis aitab 6. kuupäeval sündinule ka armastuseõnne tuua, aidates lahendada erimeelsusi, mis võivad suhtes tekkida.
#000007